एक्टर्स के एक्शन सीन शूट करते हैं स्टंट आर्टिस्ट, अंडरवाटर स्टंट सबसे खतरनाक
Sanober Padiwala Body Double; What is the success story of Sanober Pardiwalla, the Bollywood stuntwoman turned celebrity fitness trainer? सनोबर कहती हैं, स्टंट के काफी सारे टेक्निकल डायनामिक्स होते हैं। मान लीजिए, एक एक्ट्रेस को 2 फीट से जंप करना है, लेकिन किसी वजह से एक्ट्रेस का पैर मुड़ गया तो प्रोडक्शन वालों को कितना नुकसान होगा।
धूम-2 में ऐश्वर्या के फाइट सीन याद हैं। जग्गा जासूस में कटरीना कैफ के एक्शन सीन भी। थिएटर में एक्ट्रेसेस के जिन एक्शन या स्टंट सीन पर तालियां और सीटियां बजती हैं, उन सारे सींस के पीछे वास्तव में वो हीरोइन नहीं, कोई और ही होता है। उस इंसान को बॉडीडबल या स्टंट आर्टिस्ट कहा जाता है।
हैवी एक्शन सींस में स्टार्स को खतरा होता है। अगर चोट लग जाए तो हफ्तों तक शूटिंग रुक सकती है। इस कारण आग में कूदने, पहाड़ से गिरने, झरनों-नदियों में छलांग लगाने से लेकर तेज बाइक चलाने तक सारे सीन स्टंट आर्टिस्ट्स करते हैं। स्टार्स ऐसे सीन का सिर्फ वो हिस्सा शूट करते हैं जिनमें उनका चेहरा दिखाया जाना है, बाकी सारा सीन स्टंट आर्टिस्ट करते हैं।
आज रील टू रियल में हम एक स्टंट आर्टिस्ट सनोबर पारदीवाला से समझेंगे कि फिल्मों में ये सीन शूट होते कैसे हैं। सनोबर ऐश्वर्या राय, कटरीना कैफ, करीना कपूर से लेकर दीपिका पादुकोण तक कई टॉप एक्ट्रेसेस के एक्शन सीन शूट कर चुकी हैं। सनोबर कहती हैं, सारे एक्शन सीक्वेंसेस में अंडरवाटर एक्शन सबसे रिस्की होता है।
फिल्मों में स्टंट आर्टिस्ट या बॉडी डबल का होना क्यों जरूरी है?
सनोबर कहती हैं, स्टंट के काफी सारे टेक्निकल डायनामिक्स होते हैं। मान लीजिए, एक एक्ट्रेस को 2 फीट से जंप करना है, लेकिन किसी वजह से एक्ट्रेस का पैर मुड़ गया तो प्रोडक्शन वालों को कितना नुकसान होगा। जब तक उसका पैर ठीक नहीं होता, शूट होल्ड पर चला जाएगा।
लगभग 50 लोगों की जो मेहनत है वो बेकार हो जाएगी। ना जाने कितना बजट इस वजह से बढ़ जाएगा। इसी वजह से फिल्मों में स्टंट आर्टिस्ट की जरूरत होती है, आर्टिस्ट को अपना काम बखूबी पता होता है। वो बिना किसी हादसे के ये काम कर लेंगे। कभी-कभार जब किस्मत साथ नहीं देती, तो आर्टिस्ट के साथ भी हादसा हो जाता है।
स्टंट आर्टिस्ट को फिल्मों में काम कैसे मिलता है?
सबसे पहले प्रोडक्शन टीम हमें स्टंट सीन बताती है। वो हमें स्क्रिप्ट के जरिए बताते हैं कि इस सीन में उन्हें किस तरह का स्टंट चाहिए। सीन के हिसाब से हम भी उन्हें अपना इनपुट देते हैं, जिससे सीन और बढ़िया हो जाए क्योंकि रियल लाइफ स्टंट और स्क्रीन स्टंट बहुत अलग होते हैं।
सीन के हिसाब से तैयारी करते हैं कि वो किस तरह का स्टंट है। बाइक राइडिंग, हॉर्स राइडिंग, पहाड़, बिल्डिंग या झरने से जंप करना, आग में कूदना या पानी के भीतर का एक्शन सीक्वेंस, एक्शन सीन कई तरह के होते हैं। हम सीन के हिसाब से तैयारियां करते हैं।
शूटिंग के लिए क्या तैयारियां करनी पड़ती हैं?
आज से 20 साल पहले रिहर्सल नहीं होती थी। स्टंट आर्टिस्ट सेट पर पहुंचते थे और सीन शूट करते थे। सीधे सेट पर ही मालूम पड़ता था कि सीन क्या हैं।
अब बहुत सारी चीजें बदल गई हैं। अब आर्टिस्ट को तैयारी के लिए वक्त मिलता है। एक-दो दिन में आर्टिस्ट काफी एंगल से स्टंट की तैयारी कर लेता है। किसी भी स्टंट के लिए हमें इंडिया में तैयारी करने का बहुत कम टाइम मिलता है, इसलिए हम अपने आपको पहले से ही ट्रेंड करते हैं।
हम ऐसा बिल्कुल नहीं कह सकते कि आज मेरा बाइक राइडिंग का सीन हैं तो आज ही मैं इसकी कुछ प्रैक्टिस कर लेती हूं, या ट्रेनिंग लूं। हर तरह के स्टंट के लिए रोज तैयार रहना होता है।
स्टंट करने समय किन बातों का ध्यान रखना पड़ता है? 
स्टंट आर्टिस्ट कैसे बने?
सनोबर बताती हैं, मुझे हर स्टंट खतरनाक लगता है और उसमें भी ग्लास ब्रेक (कांच तोड़ना) सबसे ज्यादा खतरनाक लगता है। दूसरा मुझे सबसे ज्यादा खतरनाक अंडर वाटर स्टंट लगता है।
अब जान लेते हैं कि क्यों अंडर वाटर स्टंट खतरनाक होता है? 
अब जानते हैं कि सनोबर ने बतौर स्टंट आर्टिस्ट अपनी जर्नी की शुरुआत कैसे की…
पहला एड ऐश्वर्या राय बच्चन के साथ था
बॉलीवुड में मेरा सफर 20 साल पहले शुरू हुआ। उस वक्त भूत और 'द हीरो: लव स्टोरी ऑफ स्पाई' दोनों ही फिल्में साथ में शूट कर रही थी। इन दोनों ही फिल्म से मेरा सफर शुरू हुआ।
मेरा एक पहला एड था, जहां मुझे 30 फीट की ऊंचाई से कूदना था। वो एड ऐश्वर्या राय बच्चन के लिए था। उस वक्त मुझे एहसास हुआ कि मैं इस काम में बहुत अच्छी हूं।
मेरा बैकग्राउंड कराटे और मार्शल आर्ट्स का है जिससे मेरे शरीर के रेफ्लेक्सेस बहुत मजबूत हो गए थे। इसी वजह से मुझे हाइट समेत कई चीजों की समझ काफी अच्छे से हो गई थी। मुझे शूटिंग के बारे में भी काफी अच्छी समझ आ गई थी। एक वक्त आया जब मैंने अपने पैशन को प्रोफेशन में तब्दील करने का फैसला लिया। इसी तरह मैंने स्टंटवुमन का प्रोफेशन चुना।
13 साल की उम्र में इस प्रोफेशन की शुरुआत की थी
शुरुआत से ही मुझे इस प्रोफेशन का स्कोप बहुत अच्छा लगा था। 13 साल ही उम्र में मैंने इस प्रोफेशन की शुरुआत की थी। खैर उस वक्त तो इतनी समझ नहीं था कि ये मुझे कितना आगे लेकर जाएगा, लेकिन वक्त के साथ-साथ मैं आगे बढ़ना चाहती थी। मैं 18 साल तक एक्सपेरिमेंट करना चाहती थी और फिर कोई फैसला लेना चाहती थी।
पहली कमाई 10 हजार रुपए थी
20 साल पहले मेरी पहली कमाई दस हजार रुपए थी। अब बहुत सारे एक्टर्स जैसे कि आलिया भट्ट, ऐश्वर्या राय, कटरीना कैफ, कृति सेनन मेरे फेवरेट हैं। आज की एक्ट्रेसेस बहुत वाइज होती हैं। ऐसा नहीं कि वो स्टंट परफॉर्म करने से डरती हैं, लेकिन उनके लिए ये करना खतरनाक साबित हो सकता है।
ऐश्वर्या राय की 'पोन्नियिन सेलवन' के लिए भी शूट किया
हाल ही में ऐश्वर्या राय की 'पोन्नियिन सेलवन' के लिए मैंने शूट किया था। उन्होंने मेरे काम की बहुत तारीफ की थी। प्रियंका चोपड़ा और कटरीना कैफ भी मेरे काम से बहुत इम्प्रेस होती हैं।
स्टंट वुमन के अलावा इंटीरियर डिजाइनर भी हूं
मैं मिक्स्ड मार्शल आर्टिस्ट हूं। मैंने कराटे, जुजुत्सु और कुंग्फू सीखा है। मैंने चीन से सबसे टफ कुंग्फू सीखा है। मैंने स्काई डाइविंग, पैराग्लाइडिंग, डीप सी डाइविंग भी सीखा है। इसके अलावा इंटीरियर डिजाइनिंग भी करती हूं। हम लोगों के लिए सुंदर घर बनाते हैं। मैंने फिजियोलॉजी और क्लिनिकल हिप्नोथेरेपी कोर्स भी किया है।
स्टंट करने से पहले घरवालों को बताना नहीं भूलती
मेरे परिवार वाले बस मेरी सेफ्टी को लेकर काफी चिंतित रहते हैं। जब उन्हें एहसास हुआ कि बहुत सारी चीजें हैं, जिसे मैं सोच समझकर करती हूं, तब जाकर उन्हें मुझ पर विश्वास हुआ। जब भी शूट पर निकलती हूं, घर वालों को एक मैसेज के जरिए बता देती हूं कि आज कैसा स्टंट करने वाली हूं। पैकअप के बाद भी उन्हें इन्फॉर्म कर देती हूं। रिस्क है, लेकिन सेफ्टी लेती जरूर हूं। सच कहूं तो जिस दिन डर लगेगा, वो स्टंट मैं नहीं करूंगी। टचवुड, स्टंट करते वक्त मुझे आज तक कोई चोट नहीं पहुंची है।